ai4bharat/Pralekha huggingface dataset:
વહાણવટા મંત્રાલય
પંડિત દીનદયાળ બંદર પર માલસામાનના સંચાલનનો આંકડો 100 MMT વધુ નોંધાયો
અર્થતંત્ર ફરી કોવિડ પહેલાંની સ્થિતિમાં પાછું આવી રહ્યું હોવાના નોંધનીય સંકેતો: શ્રી મનસુખ માંડવિયા
ભારતના 12 મુખ્ય બંદરોમાંથી એક, ગુજરાતના કચ્છ ખાતે આવેલું પંડિત દીનદયાળ બંદર કે જે અગાઉ કંડલા બંદર તરીકે પ્રચલિત હતું, ત્યાં માલસામાનના સંચાલનના કુલ જથ્થાનો આંકડો 100 MMTથી વધુ નોંધાયો છે.
દીનદયાળ બંદર દ્વારા કંડલા ખાતે 13.25 MMT પ્રવાહી માલસામાન અને 43.76 MMT સુકા માલસામાન તેમજ કન્ટેઇનરનું સંચાલન કરવામાં આવ્યું છે. આ બંદર દ્વારા વાડિનાર ખાતે 43.30 MMT માલસામાનનું  પણ સંચાલન કરવામાં આવ્યું છે, આ સમય દરમિયાન કન્ટેનરાઇઝ્ડ માલસામાનનો જથ્થો 4.50 લાખ TEU ઓળંગી ગયો હોવાથી એકંદરે કુલ 100 MMTથી વધારે માલસામાનનું સંચાલન થયું છે. દીનદયાળ બંદર દ્વારા સંચાલન કરવામાં આવતી મુખ્ય ચીજોમાં ક્રૂડ ઓઇલ, પેટ્રોલિયમ ઉત્પાદનો, કોલસો, મીઠું, ખાદ્ય તેલ, ખાતર, ખાંડ, લાકડું, સોયાબીન, ઘઉં છે.
જહાજ પરિવહન સમુદાય/ હિતધારકો સાથે બંદર દ્વારા અપનાવવામાં આવતા વપરાશકર્તાને અનુકૂળ અભિગમ અને ઇઝ ઓફ ડુઇંગ બિઝનેસમાં સુધારો લાવવા માટે તેમની સાથે સતત કરવામાં આવતા પરામર્શના કારણે સિદ્ધિ પ્રાપ્ત થઇ શકી હોવાનું કહી શકાય.
બંદરો, જહાજ અને જળમાર્ગ રાજ્યમંત્રી  શ્રી મનસુખ માંડવિયાએ દીનદયાળ બંદર દ્વારા હાથ ધરવામાં આવતા પ્રયાસોની પ્રશંસા કરી હતી અને કહ્યું હતું કે, કોવિડના પડકારજનક સમયમાં આ ખરેખર એક મોટી સિદ્ધિ છે અને અર્થતંત્ર ફરી પાછું કોવિડ પહેલાંની સ્થિતિમાં પરત ફરી રહ્યું હોવાના નોંધનીય સંકેતો છે.
SD/GP/BT
(Visitor Counter : 263
પ્રધાનમંત્રીનું કાર્યાલય
પ્રધાનમંત્રી શ્રીએ મંત્રી પરિષદની બેઠકની અધ્યક્ષતા કરી
પ્રધાનમંત્રી શ્રી નરેન્દ્ર મોદીએ આજે મંત્રી પરિષદની બેઠકની અધ્યક્ષતા કરી હતી.
પ્રધાનમંત્રી શ્રીએ ટ્વીટ કર્યું:
"મંત્રી પરિષદ સાથે ફળદાયી બેઠક, જ્યાં અમે વિવિધ નીતિ સંબંધિત મુદ્દાઓ પર મંતવ્યોનું આદાનપ્રદાન કર્યું."
YP/GP/JD
(
માર્ગ પરિવહન અને રાજમાર્ગ મંત્રાલય
આંદામાન અને નિકોબાર દ્વિપ કનેક્ટિવિટી કાર્યક્રમ
કેન્દ્રીય સડક પરિવહન અને રાજમાર્ગ મંત્રી શ્રી નીતિન ગડકરીઓ કહ્યું છે કે પ્રધાનમંત્રી શ્રી નરેન્દ્ર મોદીની અંતિમ સ્થાન સુધી પહોંચવાના વિચારને અનુરૂપ અમે દ્વિપોમાં અવિરત કનેક્ટિવિટી પ્રદાન કરવા માટે દરેક મોસમમાં સુરક્ષિત સડકોનું નિર્માણ કરવા પ્રતિબદ્ધ છીએ.
શ્રી ગડકરીએ એક પછી એક અનેક ટ્વીટ કરીને જણાવ્યું કે આંદામાન અને નિકોબાર દ્વિપ સમૂહમાં રાષ્ટ્રીય રાજમાર્ગ ના બ્યોદનાબાદથી ફેરારગંજ ખંડનું કામ 2019માં પુરું થઈ ગયું હતું. તેમણે કહ્યું કે 170 કરોડ રૂપિયાના ખર્ચથી નિર્મિત 26 કિમીના આ ખંડની પરિકલ્પના મહત્વાકાંક્ષી આંદામાન અને નિકોબાર દ્વિપ કનેક્ટિવિટી કાર્યક્રમ અંતર્ગત કરવામાં આવી હતી.
મંત્રીએ કહ્યું કે આનાથી પોર્ટ બ્લેયરથી આંદામાન જિલ્લાના અન્ય શહેરો સુધી પહોંચવામાં સુધારો અને અવિરત યાતાયાત સુનિશ્ચિત થયું છે. તેમણે આગળ કહ્યું કે એનએચ-4 એટલે કે ‘આંદામાન ટ્રંક રોડ દ્વિપોની લાઈફલાઈન  છે તેમજ આંદામાન અને નિકોબાર દ્વિપ સમૂહના સામાજિક-આર્થિક વિકાસમાં મહત્વપૂર્ણ ભૂમિકા નિભાવી રહ્યા છે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 167
નાણા મંત્રાલય
'ઓનશોરિંગ ધ ઇન્ડિયન ઇનોવેશન ટુ ગિફ્ટ આઇએફએસસી'ની નિષ્ણાતોની સમિતિ
ઇન્ટરનેશનલ ફાઇનાન્સિયલ સર્વિસીસ ઓથોરિટી  દ્વારા રચાયેલી 'ઓનશોરિંગ ધ ઇન્ડિયન ઇનોવેશન ટુ ગિફ્ટ આઇએફએસસી'ની નિષ્ણાતોની સમિતિએ 14 ઓગસ્ટ, 2023ના રોજ આઇએફએસસીએના ચેરપર્સનને પોતાનો અહેવાલ સુપરત કર્યો હતો. આ સમિતિની અધ્યક્ષતા આરબીઆઈના પૂર્વ કાર્યકારી નિદેશક શ્રી જી પદ્મનાભને કરી હતી. સમિતિના સભ્યોમાં અગ્રણી વેન્ચર કેપિટલ ફંડ્સના પ્રતિનિધિઓ, સ્ટાર્ટઅપ્સ, ફિનટેક, લો ફર્મ્સ, ટેક્સ કંપનીઓ અને અન્ય ડોમેન નિષ્ણાતોનો સમાવેશ થતો હતો અને સમિતિની રચનાને લિંક મારફતે એક્સેસ કરી શકાય છે: https://ifsca.gov.in/IFSCACommittees
સમિતિના મુખ્ય ધ્યાન કેન્દ્રિત ક્ષેત્રોને ભારતની બહાર ભારતીય સ્ટાર્ટઅપ્સના સ્થળાંતરના કારણોને સમજવા અને ભવિષ્યમાં સ્ટાર્ટઅપ્સના બાહ્યકરણને ટાળવા માટેના સૂચનો અને હાલમાં બાહ્યકૃત થયેલા સ્ટાર્ટઅપ્સને ફરીથી પુન: સ્થાપિત કરવા માટે સમજાવવા તરફ નિર્દેશિત કરવામાં આવ્યા હતા.
સમિતિએ તેની ભલામણો પ્રદાન કરી છે, જે ગિફ્ટ આઇએફએસસીને વૈશ્વિક ફિનટેક હબ તરીકે વિકસાવવા માટે મહત્ત્વપૂર્ણ છે, ઉપરાંત નવા ફિનટેકને ગિફ્ટ આઇએફએસસીમાં તેમની વ્યાવસાયિક હાજરી સ્થાપિત કરવા વૈશ્વિક દૃષ્ટિકોણ માટે પ્રોત્સાહિત કરવાનાં પગલાં સૂચવે છે. વધુમાં, સમિતિએ પડકારોની ઓળખ કરી છે અને ગિફ્ટ આઇએફએસસી ખાતે ઇન્ટરનેશનલ ઇનોવેશન હબના વિકાસ માટે પગલાંની ભલામણ કરી છે. અહેવાલમાં ગિફ્ટ આઇએફએસસીને ભારતીય નવીનતાને આગળ વધારવાના વિચારને અમલમાં મૂકવા મંત્રાલયો, નિયમનકારી સંસ્થાઓ અને અન્ય સહિત વિવિધ હિતધારકો દ્વારા હાથ ધરવામાં આવનાર વિવિધ પગલાં/એક્શન પોઇન્ટ્સ સૂચવવામાં આવ્યા છે.
આ સમિતિનો અહેવાલ સિંગાપોર, નેધરલેન્ડ્સ અને લક્ઝમબર્ગ જેવા અન્ય અગ્રણી અધિકારક્ષેત્રો સાથે કંપનીના સેટઅપ્સને હોલ્ડિંગ કરવાના ભારતના અભિગમની વિસ્તૃત તુલના કરે છે, જે આ પ્રકારના સેટઅપ્સના સફળતાપૂર્વક અમલીકરણ માટે જાણીતા છે. અનેક ફાયદાઓ પર પ્રકાશ પાડીને અને હોલ્ડિંગ કંપની શાસન સાથે સંકળાયેલા સંભવિત પડકારોને હાથ ધરીને, અહેવાલમાં ભારતના આર્થિક વિકાસને ખૂબ જ ઊંચાઈએ લઈ જવા માટે રિવર્સ ફ્લિપિંગની પુષ્કળ સંભવિતતાનો પર્દાફાશ કરવામાં આવ્યો છે. સમિતિએ તા. અન્ય બાબતોની સાથે સાથે આઇએફએસસીની અંદર કરવેરા અને નિયમનકારી કાયદાઓને આંતરરાષ્ટ્રીય શ્રેષ્ઠ પ્રણાલિઓ સાથે સંરેખિત કરવાની ભલામણ કરવામાં આવી છે, જેથી એવું વાતાવરણ ઊભું કરી શકાય કે જે કંપનીના માળખાને જાળવી રાખવા માટે સક્રિયપણે પ્રોત્સાહિત કરે અને ટેકો આપે. સમિતિએ આ અહેવાલમાં એ પણ તપાસ કરી છે કે ભારતીય સ્થાપકો વિદેશી અધિકારક્ષેત્રોમાં જતા રહેવા માટે કેટલાક પુશ-પુલ પરિબળો જવાબદાર છે.
સમિતિનું માનવું છે કે, આ અહેવાલમાં પ્રસ્તુત આંતરદૃષ્ટિ મંત્રાલયમાં સંવાદને વેગ આપવામાં મદદ કરશે અને વર્ષ 2024-25 સુધીમાં ભારતને 5 ટ્રિલિયન ડોલરનું અર્થતંત્ર અને વૈશ્વિક પાવરહાઉસ બનાવવાનાં માનનીય પ્રધાનમંત્રીનાં ભવ્ય વિઝનને હાંસલ કરવામાં પ્રદાન કરશે. સમિતિના અધ્યક્ષ શ્રી જી. પદ્મનાભને અહેવાલ સુપરત કર્યા પછી અત્યંત પ્રસંગોચિત મુદ્દા પર કામ કરવાની તક આપવા બદલ આઈએફએસસીએનો આભાર માન્યો હતો.
આઇએફએસસીએના ચેરપર્સન, નિષ્ણાતોની સમિતિનો તેમની વિસ્તૃત ભલામણો બદલ આભાર માન્યો હતો.
સમિતિના અહેવાલને વેબલિંક દ્વારા એક્સેસ કરી શકાય છે:
https://ifsca.gov.in/ReportPublication/index/aadg9ruDI%20M=
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 79
વિજ્ઞાન અને ટેકનોલોજી મંત્રાલય
એએસએસટી ઇન્સ્યાપર ફેલો પાણીમાંથી ઝેરી તત્ત્વોને દૂર કરવા પ્લાઝમોનિક સેમિકન્ડક્ટર નેનોસામગ્રી વિકસાવી રહ્યાં છે
બિશ્વજીત ચૌધરી અસમમમાં ઇન્સ્ટિટ્યૂટ ઓફ એડવાન્સ સ્ટડી ઇન સાયન્સ એન્ડ ટેકનોલોજીમાં આસિસ્ટન્ટ પ્રોફેસર તરીકે કાર્યરત છે. તેઓ સૌર પ્રકાશનો ઉપયોગ કરીને પાણીમાંથી ઝેરી કાર્બનિક સંયોજનો દૂર કરવા માટે પ્લાઝમોનિક સેમિકન્ડક્ટર નેનો સામગ્રી  વિકસાવવાની રીતો પર સંશોધન કરી રહ્યાં છે. તેમણે પ્રદૂષકોને દૂર કરવા અને રિન્યૂએબલ હાઇડ્રોજન પેદા કરવા નેનો સામગ્રીની ફોટોકેટાલીટિક કાર્યદક્ષતા વધારવા સૌર પ્રકાશનો ઉપયોગ કર્યો છે.
આ સફળતા હાંસલ કરવા ભારત સરકારના વિજ્ઞાન અને ટેકનોલોજી વિભાગ દ્વારા શરૂ કરવામાં આવેલી ઇન્સ્પાયર ફેકલ્ટી સ્કીમનો લાભ મેળવનાર ચૌધરી આ ઉદ્દેશ માટે પ્લાઝમોનિક સામગ્રી દ્વારા ફોટોન સંચય અને પ્રકાશનું સંવર્ધન કરવા પાછળના વિજ્ઞાનને સમજવાનો પ્રયાસ કરે છે. ભૌતિકશાસ્ત્ર, રસાયણશાસ્ત્ર અને નેનોટેકનોલોજી શાખાનો સમન્વય કરનાર ડો. ચૌધરીએ સૌર ઊર્જાની સામગ્રી અને સૌર કોષોમાં એમના વર્તમાન કાર્ય પર બે પેપર  https://doi.org/10.1016/j.solmat.2019.110053 અને એસીએસ સસ્ટેનેબલ કેમિસ્ટ્રી એન્ડ એન્જિનીયરિંગ  https://doi.org/10.1021/acssuschemeng.9b05823 પ્રકાશિત કર્યા છે, જે સૌર પ્રકાશનો ઉપયોગ કરીને પાણીમાંથી ઝેરી કાર્બનિક સંયોજનો દૂર કરવા માટે પ્લાઝમોનિક સેમિકંડક્ટર નેનો સામગ્રીઓનો ઉપયોગ કરવા પર કેન્દ્રીત છે.
તેમણે વિકસાવેલી આ સામગ્રી સરળતાપૂર્વક આર્સેનિક અને ફ્લોરાઇડ જેવા ઝેરી આયનોનું શોષણ કરી શકે છે, જે ઘણી વાર ઉત્તર પૂર્વ ભારતમાં પાણીમાં જોવા મળે છે. જ્યારે આ આયનો પર સૂર્યપ્રકાશ પડે છે, ત્યારે તેઓ બિનઝેરી સ્વરૂપોમાં પરિવર્તિત થાય છે.
આ કાર્યને વધારીને પાણીમાંથી હાઇડ્રોજન  ઇંધણ પેદા કરવામાં આવ્યું છે, જે ગ્રીનહાઉસ વાયુનું ઉત્સર્જન કરતાં અશ્મિભૂત ઇંધણોના ઉપયોગમાં ઘટાડો કરી શકે છે. તેઓ હાઇડ્રોજન ઊર્જા પેદા કરવા માટે પ્લાઝમોનિક નેનોસામગ્રીઓનો ઉપયોગ કરે છે. આ પ્રક્રિયામાં વિઝિબલ અને નીયર ઇન્ફ્રા-રેડ લાઇટ અંતર્ગત ફોટોનનું હાઇડ્રોજનમાં રૂપાંતરણ થાય છે.
તેમને ફેલોશિપ મળી છે, જેમાંથી તેમને પ્રયોગશાળામાં ઉદીપકોની ફોટોકેટાલીટિક કાર્યદક્ષતાનું પરીક્ષણ કરવા ફોટોકેટાલીટિક સેટ અપ ડિઝાઇન કરવામાં મદદ મળી છે. તેઓ નજીકનાં વિવિધ સ્થળોમાંથી પ્રદૂષિત પાણી પણ ભેગું કરે છે અને પીવા યોગ્ય પાણી બનાવવા પાણીમાંથી ઝેરી તત્ત્વોને દૂર કરવા ટેસ્ટિંગ કરે છે.
GP/DS
(Visitor Counter : 105
પ્રધાનમંત્રીનું કાર્યાલય
પ્રધાનમંત્રી શ્રીએ જાપાનના ભૂતપૂર્વ PM આબે શિન્ઝોના દુઃખદ અવસાન પર શોક અને દુઃખ વ્યક્ત કર્યું
આબે શિન્ઝો માટે ઊંડા આદરના ચિહ્ન તરીકે 09 જુલાઈ 2022ના રોજ એક દિવસીય રાષ્ટ્રીય શોકની જાહેરાત
પ્રધાનમંત્રી શ્રીએ જાપાનના પૂર્વ પીએમ આબે શિન્ઝોના દુ:ખદ અવસાન પર શોક અને દુખ વ્યક્ત કર્યું છે. શ્રી મોદીએ શ્રી આબે સાથેના તેમના જોડાણ અને મિત્રતા પર પણ ભાર મૂક્યો અને ભારત-જાપાન સંબંધોને વિશેષ વ્યૂહાત્મક અને વૈશ્વિક ભાગીદારીના સ્તરે ઉન્નત કરવામાં તેમણે આપેલા અમૂલ્ય યોગદાન પર ટિપ્પણી કરી. શ્રી મોદીએ 9 જુલાઈ 2022ના રોજ આબે શિન્ઝો પ્રત્યેના ઊંડા આદરના ચિહ્ન તરીકે એક દિવસના રાષ્ટ્રીય શોકની જાહેરાત કરી હતી. પ્રધાનમંત્રીએ ટોક્યોમાં તેમની તાજેતરની બેઠકનો એક ફોટોગ્રાફ પણ શેર કર્યો હતો.
શ્રેણીબદ્ધ ટ્વીટ્સમાં, પ્રધાનમંત્રી શ્રીએ કહ્યું;
“મારા સૌથી પ્રિય મિત્ર શિન્ઝો આબેના દુ:ખદ અવસાનથી હું શબ્દોથી પર આઘાતમાં અને દુઃખી છું. તેઓ એક જબરદસ્ત વૈશ્વિક રાજનેતા, ઉત્કૃષ્ટ નેતા અને નોંધપાત્ર વહીવટકર્તા હતા. તેમણે પોતાનું જીવન જાપાન અને વિશ્વને વધુ સારી જગ્યા બનાવવા માટે સમર્પિત કર્યું હતું.
“શ્રી આબે સાથેનો મારો સંબંધ ઘણા વર્ષો જૂનો છે. ગુજરાતના મુખ્યમંત્રી તરીકેના મારા કાર્યકાળ દરમિયાનથી હું તેમને ઓળખતો હતો અને હું PM બન્યા પછી અમારી મિત્રતા ચાલુ રહી. અર્થતંત્ર અને વૈશ્વિક બાબતો અંગેની તેમની તીક્ષ્ણ આંતરદૃષ્ટિએ હંમેશા મારા પર ઊંડી છાપ છોડી છે.
“મારી તાજેતરની જાપાનની મુલાકાત દરમિયાન, મને શ્રી આબેને ફરીથી મળવાની અને ઘણા મુદ્દાઓ પર ચર્ચા કરવાની તક મળી. તેઓ હંમેશની જેમ જ વિનોદી અને સમજદાર હતા. મને ખબર ન હતી કે આ અમારી છેલ્લી મુલાકાત હશે. તેમના પરિવાર અને જાપાની લોકો પ્રત્યે મારી દિલથી સંવેદના.
"શ્રીમાન આબેએ ભારત-જાપાન સંબંધોને વિશેષ વ્યૂહાત્મક અને વૈશ્વિક ભાગીદારીના સ્તરે ઉન્નત કરવા માટે ઘણું યોગદાન આપ્યું છે. આજે આખું ભારત જાપાન સાથે શોક વ્યક્ત કરે છે અને આ મુશ્કેલ ઘડીમાં અમે અમારા જાપાની ભાઈ-બહેનો સાથે એક થઈને ઊભા છીએ.”
"ભૂતપૂર્વ વડા પ્રધાન આબે શિન્ઝો માટે અમારા ઊંડા આદરના ચિહ્ન તરીકે, 9 જુલાઈ 2022 ના રોજ એક દિવસનો રાષ્ટ્રીય શોક મનાવવામાં આવશે."
“ટોક્યોમાં મારા પ્રિય મિત્ર શિન્ઝો આબે સાથેની મારી સૌથી તાજેતરની મીટિંગમાંથી એક તસવીર શેર કરી રહ્યો છું. ભારત-જાપાન સંબંધોને મજબૂત કરવા માટે હંમેશા ઉત્સાહી, તેમણે જાપાન-ભારત એસોસિએશનના અધ્યક્ષ તરીકેની જવાબદારી સંભાળી છે.
SD/GP/JD
(
પ્રધાનમંત્રીનું કાર્યાલય
પ્રધાનમંત્રી શ્રીએ ખેડૂતોની આવક વધારવા માટે સરકારના પ્રયાસો પર એક લેખ શેર કર્યો
અન્નદાતાઓના કલ્યાણ પ્રત્યે સરકારની પ્રતિબદ્ધતા પર MyGovએ ટ્વીટ થ્રેડ પણ શેર કર્યુ
પ્રધાનમંત્રી શ્રી નરેન્દ્ર મોદીએ narendramodi.in વેબસાઈટનો એક લેખ શેર કર્યો છે જેમાં ખેડૂતોની આવક વધારવા માટે સરકારના પ્રયાસોની માહિતી છે.
પ્રધાનમંત્રી શ્રીએ ટ્વીટ કર્યું;
"પશુપાલનથી માંડીને મત્સ્યોદ્યોગ, વનસંવર્ધનથી લઈને મધુર ક્રાંતિ સુધી, અમારી સરકારે સંલગ્ન પ્રવૃત્તિઓ દ્વારા ખેડૂતોની આવક વધારવા માટે અસંખ્ય પ્રયાસો કર્યા છે. #8yearsOfKisanKalyan"
પ્રધાનમંત્રીએ અન્નદાતાઓના કલ્યાણ પ્રત્યે સરકારની પ્રતિબદ્ધતાને પ્રકાશિત કરતી MyGov ટ્વીટ થ્રેડ પણ શેર કરી.
પ્રધાનમંત્રી શ્રીએ ટ્વિટ કર્યું;
“દેશના અન્નદાતાઓના સશક્તીકરણથી ન્યૂ ઈન્ડિયાને મજબૂત આધાર મળી રહ્યો છે. બીજથી બજાર સુધી દરેક ક્ષેત્રમાં તેમના ચોતરફ વિકાસ પરત્વે ધ્યાન કેન્દ્રીત કર્યુ છે. આ આપણા ખેડૂત ભાઈ-બહેનોની જ સંકલ્પ-શક્તિનું જ પરિણામ છે કે ભારત કૃષિ ક્ષેત્રમાં એક નવું ઉદાહરણ રજૂ કરી રહ્યું છે.
#8YearsOfKisanKalyan"
પ્રધાનમંત્રીએ એમ પણ કહ્યું કે ખેડૂત ભાઈઓ અને બહેનોને અનેક યોજનાઓનો 100% લાભ આપવામાં આવી રહ્યો છે.
પ્રધાનમંત્રીએ ટ્વિટ કર્યું;
“ખેડૂત ભાઈ-બહેનો સુધી યોજનાઓનો 100 ટકા લાભ પહોંચાડવા માટે અમારી સરકાર સંપૂર્ણપણે પ્રતિબદ્ધ છે. પીએમ-કિસાન યોજનાથી લઈને રેકોર્ડ બજેટ ફાળવણી હોય કે ઉત્પાદન ખર્ચની દોઢ ગણી એમએસપી, સોઈલ હેલ્થ કાર્ડથી લઈને ઈ-નામ સુધઈ એવી અનેક યોજનાઓ છે, જેનાથી અન્નદાતાઓને નવી તાકાત મળી છે.”
SD/GP/JD
(
સ્વાસ્થ્ય અને પરિવાર કલ્યાણ મંત્રાલય
ભારતમાં 18 કરોડથી વધારે પરીક્ષણો સાથે પરીક્ષણોની સંખ્યામાં અભૂતપૂર્વ વૃદ્ધિ નોંધાઇ
15 રાજ્યો/કેન્દ્રશાસિત પ્રદેશોમાં રાષ્ટ્રીય સરેરાશ કરતાં ઓછો પોઝિટીવિટી દર નોંધાયો
ત્રીજી દેશવ્યાપી ડ્રાય રન યોજાઇમાં 33 રાજ્યો/કેન્દ્રશાસિત પ્રદેશોના 615 જિલ્લામાં 4895 સ્થળોને આવરી લીધા
ભારતમાં કોવિડ-19ના કુલ પરીક્ષણોની સંખ્યામાં પ્રચંડ વધારો નોંધાયો છે. આજે દેશમાં થયેલા કુલ પરીક્ષણોનો આંકડો 18 કરોડના સીમાચિહ્નરૂપ આંકને ઓળંગી  ગયો છે
છેલ્લા 24 કલાકમાં થયેલા કુલ પરીક્ષણોની સંખ્યા 9,16,951 છે.
પરીક્ષણના ઇન્ફ્રાસ્ટ્રક્ચરમાં સમગ્ર દેશમાં થઇ રહેલી પ્રગતીપૂર્ણ વૃદ્ધિએ પરીક્ષણોની સંખ્યામાં ઝડપી વધારો કરવામાં મહત્વની ભૂમિકા નિભાવી છે. દેશમાં 1201 સરકારી લેબોરેટરી અને 1115 ખાનગી લેબોરેટરી સાથે કુલ 2316 લેબોરેટરીઓની મદદથી દૈનિક પરીક્ષણની ક્ષમતામાં નોંધપાત્ર વધારો થયો છે.
ટકાઉક્ષમ ધોરણે વ્યાપક સંખ્યામાં પરીક્ષણોના ઉચ્ચ સ્તરના પરિણામે રાષ્ટ્રીય પોઝિટીવિટી દર પણ નીચો લાવી શકાયો છે.
કુલ પરીક્ષણોની સંખ્યા 18 કરોડનો આંકડો વટાવી ગઇ હોવાથી એકંદર દર સતત ઘટી રહ્યો છે. રાષ્ટ્રીય એકંદર પોઝિટીવિટી દર ઘટીને આજે 5.79% થઇ ગયો છે. પાંચ મહિનાના અંતરાલમાં આ દર 8.93%થી ઘટીને 5.79% થયો છે.
15 રાજ્યો/કેન્દ્રશાસિત પ્રદેશોમાં પોઝિટીવિટી દર રાષ્ટ્રીય સરેરાશ કરતા ઓછો છે. બિહારમાં સૌથી ઓછો 1.44% પોઝિટીવિટી દર છે.
ભારતમાં પ્રત્યેક દસ લાખની વસ્તીઓ પરીક્ષણ ની સંખ્યા આજે 130618.3 નોંધાઇ છે. પરીક્ષણના ઇન્ફ્રાસ્ટ્રક્ચરમાં થઇ રહેલી વૃદ્ધિના પરિણામે TPMમાં પણ પ્રચંડ વધારો નોંધાયો છે.
22 રાજ્યો/કેન્દ્રશાસિત પ્રદેશોમાં પ્રત્યેક દસ લાખની વસ્તીએ પરીક્ષણની સંખ્યા રાષ્ટ્રીય સરેરાશ કરતાં ઓછી છે.
13 રાજ્યો અને કેન્દ્રશાસિત પ્રદેશોમાં પ્રત્યેક દસ લાખની વસ્તીએ પરીક્ષણોની સંખ્યા રાષ્ટ્રીય આંકડાની તુલનાએ ઓછી છે જે આ પ્રદેશોમાં વધુ પરીક્ષણની જરૂર હોવાનું સૂચિત કરે છે.
ભારતમાં નવા 19,253 દર્દીઓ સાજા થયા હોવાનું નોંધાયું છે જેના કારણે સક્રિય કેસોના ભારણમાં વધુ ઘટાડો થયો છે. ભારતમાં હાલમાં સક્રિય કેસોનું ભારણ 2,24,190 છે જે ભારતમાં આજદિન સુધીમાં નોંધાયેલા કુલ કેસોમાંથી માત્ર 2.15% છે.
કુલ સાજા થયેલા દર્દીઓની સંખ્યા આજે વધીને 10,056,651 થઇ ગઇ છે. સાજા થવાનો દર પણ વધીને 96.41% થઇ ગયો છે. સાજા થયેલા દર્દીઓ અને સક્રિય કેસો વચ્ચેનો તફાવત એકધારો વધી રહ્યો છે જે આજે 9,832,461 નોંધાયો છે.
નવા સાજા થયેલા દર્દીઓમાંથી 78.89% દર્દીઓ 10 રાજ્યો/કેન્દ્રશાસિત પ્રદેશોમાંથી છે.
કેરળમાં એક દિવસમાં સૌથી વધુ 5,324 દર્દીઓ કોવિડમાંથી સાજા થયા છે. મહારાષ્ટ્ર અને પશ્ચિમ બંગાળમાં અનુક્રમે 2,890 અને 1,136 નવા દર્દીઓ સાજા થયા હોવાનું નોંધાયું છે.
છેલ્લા 24 કલાકમાં દેશમાં નવા 18,222 દર્દીઓ પોઝિટીવ નોંધાયા છે.
નવા સંક્રમિતોમાંથી 79.83% દર્દીઓ દસ રાજ્યો/કેન્દ્રશાસિત પ્રદેશોમાંથી છે.
કેરળમાં છેલ્લા 24 કલાકમાં નવા 5,142 કેસ પોઝિટીવ નોંધાયા છે. મહારાષ્ટ્રમાં ગઇકાલે નવા 3,693 કેસ જ્યારે કર્ણાટકમાં નવા 970 કેસ નોંધાયા હતા.
છેલ્લા 24 કલાકમાં દેશમાં નોંધાયેલા નવા 228 મૃત્યુમાંથી 76.32% દર્દીઓ સાત રાજ્યો/કેન્દ્રશાસિત પ્રદેશોમાંથી હતા.
મહારાષ્ટ્રમાં એક દિવસમાં સૌથી વધુ 73 મૃત્યુ નોંધાયા છે. કેરળમાં નવા મૃત્યુનો આંકડો 23 જ્યારે પશ્ચિમ બંગાળમાં 21 છે.
વિનામૂલ્યે રસીકરણની તમામ પૂર્વતૈયારીઓ ચકાસવા માટે અને કોઇપણ વિના અવરોધો કોઇપણ ભૂલ વગર આ કામગીરી થાય તે સાદૃશ્ય કરવા માટે ગઇકાલે દેશવ્યાપી ત્રીજી મોક ડ્રીલ યોજવામાં આવી હતી. આ કવાયતમાં 33 રાજ્યો/કેન્દ્રશાસિત પ્રદેશોમાં 615 જિલ્લાના 4895 સ્ટેશનોને આવરી લેવામાં આવ્યા હતા.
પ્રધાનમંત્રીનું કાર્યાલય
પીએમ આસિયાનના વિદેશ મંત્રીઓ અને પ્રતિનિધિઓને મળ્યા
પ્રધાનમંત્રી શ્રી નરેન્દ્ર મોદી આજે આસિયાનના વિદેશ મંત્રીઓ અને પ્રતિનિધિઓને મળ્યા હતા.
પ્રધાનમંત્રીએ ટ્વીટ કર્યું:
"આસિયાન દેશોના વિદેશ મંત્રીઓ અને પ્રતિનિધિઓ સાથે સારી વાતચીત થઈ કારણ કે અમે ભારત-આસિયાન સહયોગના 30 વર્ષની ઉજવણી કરી રહ્યા છીએ."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ દરેકને, ખાસ કરીને કચ્છી સમુદાયને અષાઢી બીજની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ દરેકને, ખાસ કરીને વિશ્વભરમાં ફેલાયેલા જીવંત કચ્છી સમુદાયને, અષાઢી બીજના શુભ અવસર પર શુભેચ્છા પાઠવી છે.
એક ટ્વિટમાં, પ્રધાનમંત્રીએ કહ્યું; "દરેકને, ખાસ કરીને વિશ્વભરમાં ફેલાયેલા જીવંત કચ્છી સમુદાયને, અષાઢી બીજના શુભ અવસર પર શુભેચ્છાઓ. આ આવતું વર્ષ દરેકના જીવનમાં શાંતિ, સુખ અને સારું સ્વાસ્થ્ય લઈને આવે."
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
રાષ્ટ્રીય સંચિત કોવિડ -19 રસીકરણ કવરેજ 93 કરોડના સીમાચિન્હને પાર
છેલ્લા 24 કલાકમાં 50.17 લાખથી વધુ ડોઝ આપવામાં આવ્યા છે
સાજા થવાનો દર હાલમાં 97.96%, માર્ચ 2020 પછી સૌથી વધુ
છેલ્લા 24 કલાકમાં 21,257 નવા કેસ
ભારતમાં સક્રિય કેસનું ભારણ , કુલ કેસનાં 0.71%
સાપ્તાહિક પોઝિટિવિટી દર  105 દિવસથી 3% કરતા ઓછો
છેલ્લા 24 કલાકમાં 50,17,753 વેક્સિન ડોઝના વહીવટ સાથે, દેશનું કોવિડ-19 રસીકરણ કવરેજ આજે સવારે 7 વાગ્યા સુધીના કામચલાઉ અહેવાલો અનુસાર 93 કરોડ  ના સંચિત આંકડાને વટાવી ગયું છે. આ 90,68,525 સત્રો દ્વારા પ્રાપ્ત થયું છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાઓના વિભાજનમાં નીચેનાનો સમાવેશ થાય છે:
|
|
HCWs
|
|
પ્રથમ ડોઝ
|
|
1,03,74,633
|
|
બીજો ડોઝ
|
|
89,78,960
|
|
FLWs
|
|
પ્રથમ ડોઝ
|
|
1,83,57,144
|
|
બીજો ડોઝ
|
|
1,52,22,373
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
37,67,64,208
|
|
બીજો ડોઝ
|
|
9,56,87,462
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
16,35,63,468
|
|
બીજો ડોઝ
|
|
8,09,12,829
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
10,34,70,003
|
|
બીજો ડોઝ
|
|
5,83,86,111
|
|
કુલ
|
|
93,17,17,191
કેન્દ્ર સરકાર ઝડપ વધારવા અને સમગ્ર દેશમાં કોવિડ-19 રસીકરણનો વ્યાપ વધારવા માટે પ્રતિબદ્ધ છે.
રોગચાળાની શરૂઆતથી ચેપગ્રસ્ત લોકોમાંથી, 3,32,25,221 લોકો પહેલેથી જ કોવિડ-19 માંથી સ્વસ્થ થઈ ગયા છે અને છેલ્લા 24 કલાકમાં 24,963 દર્દીઓ સ્વસ્થ થયા છે.
અન્ય સકારાત્મક વિકાસમાં, ભારતનો રિકવરી રેટ છેલ્લા 24 કલાકમાં 97.96% સુધી પહોંચી ગયો છે. રિકવરી રેટ હાલમાં માર્ચ 2020 પછીની સર્વોચ્ચ ટોચ પર છે.
103 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
છેલ્લા 24 કલાકમાં 21,257 નવા કેસ નોંધાયા.
સક્રિય કેસનું ભારણ આજે 2,40,221 છે. સક્રિય કેસ કુલ કેસનાં 0.71% છે. 205 દિવસમાં સૌથી ઓછું નોંધાયું.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 13,85,706 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ 58 કરોડથી વધારે  પરીક્ષણો કરવામાં આવ્યા છે.
જ્યારે દેશભરમાં પરીક્ષણ ક્ષમતા વધારવામાં આવી છે, 1.64% પર સાપ્તાહિક સકારાત્મકતા દર છેલ્લા 105 દિવસથી 3% કરતા ઓછો રહે છે. દૈનિક સકારાત્મકતા દર 1.53%નોંધાયો છે. છેલ્લા 39 દિવસો માટે દૈનિક સકારાત્મકતા દર 3% થી નીચે અને સતત 122 દિવસો માટે 5% ની નીચે રહ્યો છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 187
પ્રધાનમંત્રીનું કાર્યાલય
પ્રધાનમંત્રી શ્રીએ CJI જસ્ટિસ ઉદય ઉમેશ લલિતના શપથ ગ્રહણ સમારોહમાં હાજરી આપી
પ્રધાનમંત્રી શ્રી નરેન્દ્ર મોદીએ આજે ભારતના મુખ્ય ન્યાયાધીશ જસ્ટિસ ઉદય ઉમેશ લલિતના શપથ ગ્રહણ સમારોહમાં હાજરી આપી હતી.
પ્રધાનમંત્રી શ્રીએ ટ્વીટ કર્યું:
"આજે અગાઉ, ભારતના મુખ્ય ન્યાયાધીશ જસ્ટિસ ઉદય ઉમેશ લલિતના શપથ ગ્રહણ સમારોહમાં હાજરી આપી હતી."
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ સ્વદેશી ફીડસ્ટોક અને SAF પર ભારતની પ્રથમ ડોમેસ્ટિક કોમર્શિયલ ફ્લાઇટના પ્રારંભની પ્રશંસા કરી
પ્રધાનમંત્રીએ ઇથેનોલમાંથી ઉડ્ડયન ઇંધણ બનાવવાના ઐતિહાસિક પગલાની અને સ્વદેશી ફીડસ્ટોક અને SAF પર ભારતની પ્રથમ સ્થાનિક વાણિજ્યિક ફ્લાઇટ શરૂ કરવાની પ્રશંસા કરી છે.
કેન્દ્રીય મંત્રી શ્રી હરદીપ સિંહ પુરીના ટ્વીટનો જવાબ આપતાં પ્રધાનમંત્રીએ ટ્વીટ કર્યું:
"ટકાઉ વિકાસ તરફની અમારી સામૂહિક પ્રાથમિકતાના સૂચક."
YP/GP/JD
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 80.67 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 4.29 કરોડથી વધુ ડોઝ ઉપલબ્ધ છે અને હજુ 64 લાખથી વધુ ડોઝ આપવાના બાકી છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
80,67,26,335
|
|
આપવાના બાકી
|
|
64,00,000
|
|
બાકી ઉપલબ્ધ
|
|
4,29,03,090
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 80.67 કરોડ  થી વધુ રસી પૂરી પાડી છે અને હજુ 64 લાખથી  વધુ ડોઝ આપવાના બાકી છે
હાલમાં, કોવિડ-19 રસીના 4.29 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 158
રસાયણ અને ખાતર મંત્રાલય
દેશમાં ડેમોગ્રાફિક ડિવિડન્ડનો સર્વાધિક ઉપયોગ ભારતના આર્થિક વિકાસ માટે અવસર અને પડકાર બંને છે : કેન્દ્રીય મંત્રી શ્રી મનસુખ માંડવિયા
છેલ્લા 4 વર્ષમાં લગભગ 5.8 લાખ યુવાઓએ CIPET માં કૌશલ્ય વિકાસ પ્રશિક્ષણ લઈને રોજગારી પ્રાપ્ત કરી
નવી દિલ્હી, 03-12-2018
“ભારતની જનસંખ્યા તેનું એક મોટું ડેમોગ્રાફિક ડિવિડન્ડ બળ છે. વિશ્વમાં કોઈપણ દેશની તુલનામાં ભારતને તેનો સૌથી વધુ લાભ મળ્યો છે. દેશની 60 ટકા થી વધુ વસતિ યુવા કામદારોની છે. કેન્દ્રીય રસાયણ અને ખાતર તથા માર્ગ પરિવહન, રાજમાર્ગ અને શિપીંગ રાજ્યમંત્રી શ્રી મનસુખ માંડવિયાએ આજે એક નિવેદનમાં આ મુજબ જણાવ્યું હતું.
શ્રી માંડવિયાએ કહ્યું કે નજીકના ભવિષ્યમાં ભારતીય અર્થવ્યવસ્થાના સર્વોત્તમ ક્ષેત્રોમાં વર્તમાન સમય કરતા ઘણા વધારે કુશળ કાર્યબળની આવશ્યકતા પડશે. એવામાં અર્થવ્યવસ્થાના સતત વિકાસ માટે આપણા કાર્યબળને વધુ કુશળ અને જ્ઞાન સંપન્ન બનાવવા દેશ માટે એક અવસર અને પડકાર બંને છે. તેમણે કહ્યું કે પ્રધાનમંત્રી શ્રી નરેન્દ્ર મોદીએ એ વાતને ધ્યાનમાં રાખતા સ્કીલ ઈન્ડિયા અભિયાનને એક મિશનના રૂપમાં લીધું છે અને તેના માધ્યમથી દેશના યુવાઓનું કૌશલ્ય વિકાસ અને ડેમોગ્રાફિક ડિવિડન્ડ બળનો સર્વાધિક ઉપયોગ સુનિશ્ચિત કર્યો છે.
શ્રી માંડવિયાએ આ સંદર્ભમાં કહ્યું કે તેમણે મંત્રાલયના રસાયણ અને પેટ્રોકેમિકલ વિભાગે પ્લાસ્ટિક એન્જીનીયરીંગ તેમજ ટેકનોલોજી સંસ્થાન ના માધ્યમથી કેટલાક ખાસ ક્ષેત્રોમાં દક્ષ કાર્યબળ તૈયાર કરવામાં ઘણી પ્રગતિ કરી છે અને દેશભરમાં ભારતીય યુવાનો માટે રોજગારની તકો ઉપલબ્ધ કરાવી છે.
તેમણે જણાવ્યું કે 2014 બાદથી દેશભરમાં CIPET કેન્દ્રોની સંખ્યામાં ઘણી વૃદ્ધિ થઈ છે. એવા કેન્દ્રોની સંખ્યા અત્યારે 23 થી વધીને 39 થઈ ચૂકી છે. તેમણે કહ્યું કે CIPET, પ્લાસ્ટિક એન્જીનીયરીંગ અને પ્રૌદ્યોગિક ક્ષેત્રમાં લઘુ તેમજ લાંબાગાળાના પાઠ્યક્રમો સંચાલિત કરી રહ્યું છે. જેમાં અનુસ્નાતક, સ્નાતક અને ડિપ્લોમાં અભ્યાસક્રમનો પણ સમાવેશ થાય છે. ગત 4 વર્ષોમાં CIPET એ લગભગ 6.4 લાખ યુવાનોને કૌશલ્ય વિકાસ પ્રશિક્ષણ આપ્યું છે અને તેમાંથી લગભગ 5.8 લાખને પ્લાસ્ટિક અને તેની સાથે જોડાયેલા ઉદ્યોગોમાં રોજગારી ઉપલબ્ધ કરાવી છે.
J.Khunt/GP
(Visitor Counter : 204
પ્રધાનમંત્રીનું કાર્યાલય
પ્રધાનમંત્રી શ્રીની આગેવાનીમાં 9મો વાર્ષિક આંતરરાષ્ટ્રીય યોગ દિવસ
પ્રધાનમંત્રી શ્રી નરેન્દ્ર મોદીએ 21 જૂન 2023ના રોજ ન્યુયોર્ક સિટીમાં યુએન હેડક્વાર્ટરના આઇકોનિક નોર્થ લૉન ખાતે 9મા વાર્ષિક આંતરરાષ્ટ્રીય યોગ દિવસની ઉજવણીનું નેતૃત્વ કર્યું હતું.
આ વર્ષની થીમ ‘વસુધૈવ કુટુંબકમ માટે યોગ’ છે. "વસુધૈવ કુટુંબકમ" અથવા "એક પૃથ્વી · એક કુટુંબ · એક ભવિષ્ય".
આ ઇવેન્ટમાં 135થી વધુ રાષ્ટ્રીયતાના હજારો યોગ ઉત્સાહીઓનો જબરજસ્ત પ્રતિસાદ જોવા મળ્યો, જેમણે યોગ સત્રમાં મહત્તમ સંખ્યામાં રાષ્ટ્રીયતા દ્વારા ભાગ લેવા માટે ગિનીસ વર્લ્ડ રેકોર્ડ બનાવ્યો. યુએન સેક્રેટરી-જનરલ શ્રી એન્ટોનિયો ગુટેરેસનો એક વીડિયો સંદેશ પણ વગાડવામાં આવ્યો હતો.
આ કાર્યક્રમમાં મહામહિમ શ્રી કસાબા કોરોસી, 77મી સંયુક્ત રાષ્ટ્ર મહાસભાના પ્રમુખ; શ્રી એરિક એડમ્સ, ન્યુ યોર્ક સિટીના મેયર; એચ.ઇ. સુશ્રી અમીના જે. મોહમ્મદ, સંયુક્ત રાષ્ટ્રના નાયબ મહાસચિવ અને સંયુક્ત રાષ્ટ્ર સસ્ટેનેબલ ડેવલપમેન્ટ ગ્રુપના અધ્યક્ષ સહિત અનેક નોંધપાત્ર મહાનુભાવો અને જીવનના તમામ ક્ષેત્રોના અગ્રણી વ્યક્તિઓ - રાજદ્વારીઓ, અધિકારીઓ, શિક્ષણવિદો, આરોગ્ય વ્યવસાયિકો, ટેક્નોક્રેટ, ઉદ્યોગ અગ્રણીઓ, મીડિયા વ્યક્તિત્વો, કલાકારો, આધ્યાત્મિક નેતાઓ અને યોગ પ્રેક્ટિશનરોએ હાજરી આપી હતી.
યોગ સત્ર પહેલા, પ્રધાનમંત્રીએ મહાત્મા ગાંધીની પ્રતિમાને પુષ્પાંજલિ અર્પણ કરી હતી, જેનું ઉદ્ઘાટન ડિસેમ્બર 2022 માં, ભારતના UNSC પ્રમુખપદ દરમિયાન કરવામાં આવ્યું હતું. ત્યારબાદ પ્રધાનમંત્રીએ ઉત્તર લૉન પર પીસકીપિંગ મેમોરિયલ ખાતે પણ શ્રદ્ધાંજલિ અર્પી હતી.
YP/GP/JD
(